Niels Fredrik Dahl

Niels Fredrik Dahl (født 11. mai 1957) er en norsk forfatter og dramatiker. Han har utgitt romaner, noveller, dikt, gjendiktning og skuespill. 

Hans debutroman Journalisten utkom i 1997. For romanen På vei til en venn (2002) ble han tildelt Brageprisen, og nominert til Kritikerprisen og P2-lytternes pris. På vei til en venn og romanen I fjor sommer (2003) har fått god mottakelse både hos kritikere og publikum, og er oversatt til en rekke språk, blant annet engelsk, fransk, nederlandsk og italiensk. Romanen Herre (2009) er også oversatt til flere språk, og for denne romanen ble Niels Fredrik Dahl nominert til P2-lytternes romanpris. I 2017 utkom romanen Mor om natten.

For skuespillet Som torden fikk han i 2002 Ibsenprisen og Fringe First Award i Edinburgh. I 2006 hadde Riksteatret urpremiere på stykket Henrik og Emilie, som ble skrevet i forbindelse med Ibsen-året 2006.

Dahl har også skrevet manus til flere TV-serier, blant annet Hotel Cæsar og Soria Moria. Han er gift med Linn Ullmann.

Verker

Romaner 
 Journalisten, 1997.
 På vei til en venn, 2002.
 I fjor sommer, 2003.
 Herre, 2009.
 Mor om natten, 2017.

Noveller 
 Fluenes gate, 1990.

Dikt 
 I fjor var litt av en natt, 1988.
 Branngater, 1992.
 Antecedentia, 1995.
 Min tredje muskel, 1999.
 Norsholmen, lyrikk, Flamme, 2010. 
 Vi har aldri vært her før, 2012.
 Dette er et stille sted. Dikt 1995–2017, 2017.

Skuespill 
 Vanlig rødvin 
 Som torden, 2000.
 Henrik og Emilie, 2006.

Hørespill 
 En banal historie (produsert 1986, reprise 1986)
 Nakenbaderne (produsert 1991)

Gjendiktning 
 Federico García Lorca: Dikter i New York, 1991.

Referanser

Kilder 
 Presentasjon av Niels Fredrik Dahl i Forfatterkatalogen på Forfattersentrums nettsider

Eksterne lenker 
 
  Niels Fredrik Dahl i Norske Dramatikeres Forbund
  Niels Fredrik Dahl i NRK Forfatter
  Niels Fredrik Dahls forfatterside, Forlaget Oktober

Norske romanforfattere
Norske lyrikere
Norske manusforfattere
Norske dramatikere
Vinnere av Brageprisen
Ibsenprisen